b"\n_START_ARTICLE_\nLlonat\n_START_SECTION_\nEdificis d'inter\xc3\xa8s\n_START_PARAGRAPH_\nL'esgl\xc3\xa9sia parroquial, dedicada actualment a la Mare de D\xc3\xa9u de la Nativitat dels Masos, fou constru\xc3\xafda al llarg del per\xc3\xadode 1636-1656. Substitu\xc3\xad l'antiga esgl\xc3\xa9sia parroquial de la Mare de D\xc3\xa9u del Roure, destru\xc3\xafda -com la resta del seu nucli- per una esllavissada el 1632. D'aquell temple rom\xc3\xa0nic anterior en conserva la mareded\xc3\xa9u de Nostra Senyora i l'Infant (del s. XVI) i una est\xc3\xa0tua de sant Dom\xc3\xa8nec (del XV). M\xc3\xa9s moderns s\xc3\xb3n els diversos retaules barrocs: el de l'altar major (del taller de Josep Sunyer i Raurell, fet pels voltants del 1700), dedicat a la Mare de D\xc3\xa9u de la Querinyana (popularment, Crinyana); el del Crist (entre 1702), el de sant Miquel (1742), el del Roser (1772) i el de sant Josep (segle XVIII)._NEWLINE_Hi ha una menci\xc3\xb3 del 1398 d'una primitiva esgl\xc3\xa9sia dedicada als sants Just i Pastor. Es tracta de la primitiva advocaci\xc3\xb3 de l'esgl\xc3\xa9sia parroquial."